شەفەق نیوز/ وەڕێوبەرایەتی خەسەخانەی رزگاری تایبەت وە چارەسەرکردن و کەرەنتین تووشهاتگەیل کۆرۆنا، ئمڕوو پەنجشەممە، باس لە گرفت وەختانەیگ كرد لە باوةت کەمەوبوین ئۆکسجین، وئاماژەدا وە مردن چوار تووشهاتگ وە ڤایڕۆسەگە.
لاوەند میران وەڕێوبەر خەسەخانەی هەولێر لە کۆنگرەیگ رۆژنامەوانی ئمڕوو ، ئاژانس شەفەق نیوز ئامەدەی بوی وت: شەوەکی ئمڕوو کەفتیمنە وەر کەومەوبوینیگ لە ئۆکسجین ئەرا ماوەی دوو ساعەت، وەلی خوازیمن دڵنیای گشتی بکەیمن ک هیچ کەس لەوەر نەوین ئۆکسجین نەمرد.
وتیش؛ هەر دوو رووژ جاریگ ئۆکسجینەگە لە سلێمانیەو ئەرامان تیەێد، ئمڕوو دوو ساعەت لە رەسینی دیرکەفت ، بەڵکم گرفتەگە زوی چارەسەر کردیمن.
میران مردن چوار تووشهاتگ راگەیان ك ئمڕوو لە خەسەخانەی رزگاری مردن، یەکیگیان فەرمانبەرە لە خەسەخانەگە.
